**Kadri Aytaç** (6 avqust 1931, İstanbul – 28 mart 2003, Türkiyə) — Türkiyə futbolçusu və məşqçisi. O, Beyoğluspor, Fatih Karagümrük, Qalatasaray, Fənərbaxça və Mersin İdman Yurdu komandalarında oynamışdır. Baş məşqçisi kimi çalışdırdığı 4 klub Birinci Türkiyə Futbol Liqasına (onun dövründə türk futbol liqası sistemində ən yüksək səviyyə) vəsiqə qazana bilmişdir.

Oyunçu karyerası
----------------

1958/1959 mövsümündə Aytaç Qalatasaraydan Fatih Karagümrük klubuna keçdi, transferin dəyəri 57.000 Türk lirəsi idi. Türkiyə Milli Liqasının ilk mövsümündə, 25 fevral 1959-cu ildə Vefa klubu ilə matçda penalti zərbəsini uğursuz yerinə yetirən ilk oyunçu olmuşdur. Oyunçu karyerası boyunca Kadri Aytaç iki dəfə ölkə çempionluğunu qazanmışdır, 1961-ci ildə Fənərbaxça ilə və 1963-cü ildə Qalatasarayla.

Kadri Aytaç Türkiyə millisinin heyətində 26 oyun keçirtmişdir.

1966/1967 mövsümündə Aytaç ikinci dərəcəli liqada çıxış edən Mersin İdman Yurduna qatıldı. O, bu klubun kapitan sarğısını daşıyırdı. Mövsümün sonunda klub Birinci Liqaya vəsiqə qazandı və futbolçu klubun heyətində Birinci Liqada daha iki mövsüm keçirtdi. 1968/1969 çempionatının sonunda peşəkar karyerasını başa vurdu, vida matçında Mersin İdman Yurdu məşhurlar komandası qarşı çıxış etmişdir.

Məşqçi karyerası
----------------

Oyunçu karyerasını bitdikdən sonra Kadri Aytaç məşqçilik etməyə başladı. 1968/1969 mövsümündə hələ əsas komandada olarkən Mersin İdman Yurdunda gənclər komandasına rəhbərlik edirdi. 1969/1970 mövsümü başlamazdan əvvəl Kadri Aytaç Mersin İdman Yurdunun baş məşqçisinin köməkçisi oldu və xaricdə karyera qurmağı düşünürdü. Sonradan Rumıniyada kurslara qatıldı. Həmən mövsümdə Aytaç ikinci liqada çıxış edən Denizlispora rəhbərlik etməyə başladı. O, üç dəfə (1975–1977-ci illərdə və 1990/1991, 1992/1993 mövsümlərində) Mersin İdman Yurdunun baş məşqçisi təyin olunmuş və 1975/1976 mövsümündə kluba İkinci Liqanın çempionluğunu gətirmişdir.

Mersin İdman Yurdundan başqa o, həmçinin Orduspor, Gənclərbirliyi, İstanbulspor, Tirespor, Çaykur Rizəspor, Kayserispor, Ankaragücü və Karşıyaka kimi klubların baş məşqçisi olmuşdur. O, Mersin İdman Yurdu, Orduspor, Gənclərbirliyi və İstanbulspor klublarını Birinci Liqaya yüksəltmişdir. Onun rəhbərliyi altında Tirespor İkinci Liqaya daxil oldu, sonrakı mövsümdə isə klub turniri üçüncü yerdə başa vurdu. Məşqçi karyerasında sonuncu klubu Nişantaşıspor oldu.

Şəxsi həyatı
------------

Kadri Aytaç Akgül adlı xanım ilə evli idi və Güngər adlı qızı var idi. Həyatının son beş ilində əziyyət çəkdiyi Altsheymer xəstəliyi səbəbindən 72 yaşında vəfat etdi. O, Feriköy məzarlığında dəfn olunmuşdur.

İstinadlar
----------

1. 1 2  Kadri Aytaç // FBref.com (çd.).
2. ↑  Turkish Football Federation info-bank. Kadri Aytaç player profile Arxivləşdirilib 2016-03-03 at the Wayback Machine.
3. ↑  "Kadri went to Yugoslavia to make foreign transfers". Kadri Yugoslavya’dan oyuncu almaya gitti Arxivləşdirilib 2012-09-28 at the Wayback Machine. Milliyet gazete arşivi, 03.07.1969, p. 10.
4. ↑  "There is life in this trainer". Bu antrenörün içinde hayat var Arxivləşdirilib 2016-03-04 at the Wayback Machine. Milliyet gazete arşivi, 03.06.1979, p. 15.
5. ↑  Turkish Football Federation info-bank. Kadri Aytaç manager profile Arxivləşdirilib 2020-06-28 at the Wayback Machine.
6. ↑  Karagümrük S.K. fan site Kadri Aytaç Arxivləşdirilib 2020-06-27 at the Wayback Machine.
7. ↑  Galatasaray S.K. fan site Kadri Aytaç Arxivləşdirilib 2011-07-11 at the Wayback Machine.